**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Ηλεκτρον. δ/νση :** kos\_mayor\_press@kos.gr

Κως, 29-6-2023

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Ο Δήμος Κω εξασφαλίζει την ισότιμη πρόσβαση στη θάλασσα**

**συμπολιτών μας και επισκεπτών με κινητικά προβλήματα**

Τοποθετήθηκαν και λειτουργούν στις παραλίες του νησιού, στην πόλη της Κω, Καρδάμαινα και Κέφαλο, οι μη μόνιμες εγκαταστάσεις για την αυτόνομη πρόσβαση εμποδιζόμενων ατόμων στη θάλασσα.

Οι παραλίες που επιλέχτηκαν είναι προσβάσιμες στους συμπολίτες και επισκέπτες του νησιού μας με κινητικά προβλήματα.

Στην πόλη της Κω, η εγκατάσταση μεταφέρθηκε και λειτουργεί στον υπήνεμο όρμο ανατολικά της μαρίνας, λόγω προβλημάτων που αντιμετώπισε εξαιτίας του κυματισμού στην παραλία της Νέας Αλικαρνασσού, όπου είχε τοποθετηθεί πέρυσι.

Παράλληλα, ο Δήμος Κω προκειμένου να καλύψει τις περιοχές Μαστιχαρίου και Μαρμαρίου έχει υποβάλλει πρόταση, για χρηματοδότηση δύο επιπλέον εγκαταστάσεων, στο ειδικό πρόγραμμα «Αντώνης Τρίτσης».

Οι υποδομές που έχουν δημιουργηθεί βελτιώνουν τις παρεχόμενες υπηρεσίες στους συμπατριώτες μας και στους επισκέπτες του νησιού, αναβαθμίζοντας παράλληλα την ταυτότητα του νησιού μας, ως τουριστικού προορισμού με ποιοτικές παροχές.

Γραφείο Τύπου